<classify> WAWAKILISHI wa Tanzania katika soka la kimataifa, Yanga na Azam leo wanashuka viwan- jani kusaka tiketi ya kucheza makundi ya Ligi ya Mabingwa na Kombe la Shirikisho Afrika. Yanga, wenyewe watakuwa mjini Ndola nchini Zambia kwenye Uwanja wa Ravy Mwanawasa wakati watakapokuwa wageni wa Zesco United katika mchezo wa marudiano wa raundi ya kwanza wa Ligi ya Mabingwa wa Afrika, wakihitaji sare ya kuanzia mabao 2-2 au ushindi wa aina yoyote. Wawakilishi hao pekee wa Ligi ya Mabingwa wa Afrika baada ya kutolewa kwa mabingwa wa Tanzania Bara, Simba ambao msimu uliopita walicheza robo fainali ya michuano hiyo, wanahitaji matokeo hayo ili kutinga hatua ya makundi na kama wakitolewa, wataangukia Kombe la Shirikisho.Katika mchezo wa awali uliopigwa Uwanja wa Taifa, Dar es Salaam, timu hizo zilitoka sare ya bao 1-1, hivyo kazi kubwa kubaki kwa Yanga katika mchezo wa leo, ambapo inahitaji ushindi wowote au kuanzia sare ya mabao 2-2 ili kuingia makundi. Yanga iliwasili nchini Zambia Jumatano, ambapo ilianza mazoezi ya mwisho chini ya kocha wao Mwinyi Zahera ambaye aliwa- hakikishia mashabiki wa timu hiyo uwezekano wa kuwaondoa wapinzani wao na kuendelea hatua inayofuata.Kocha huyo alisema bado timu yake ina nafasi kubwa ya kuendelea mbele na kuwahakikishia mashabiki kuwa alichokifanya dhidi ya Township Rollers lazima kijirudie kwa mara nyingine.Alisema kikosi chake kimeji- panga vikali kwa ajili ya kuhakiki- sha wanawafunga wapinzani wao nyumbani kwao ambapo kwa misimu miwili timu hiyo imepoteza michezo mitatu tu ya Ligi kuu Zambia. Hata kama Zambia ligi yao ni kubwa sisi hatuwezi kuiogopa Zesco, sisi tutakamilisha mpango wetu wa kuwaondoa, tumeji- anda vizuri sana tutapambana nao,alisema Mwinyi Zahera. Nahodha wa timu hiyo Papy Tshishimbi alisema wamejipanga vizuri licha ya kutambua ubora wa wapinzani wao watahakikisha wanatumia nafasi watakazozipata ili kutinga hatua inayofuata  <topic>: michezo 